Gwenlli Morgan Griffith- 1900860
Cyfrif Geiriau- 3685
ECAD5007-C – Pwy ydw i’n addysgu?
Dewiswch ymyrraeth sydd yn cefnogi dysgu a datblygiad disgybl/grŵp o ddisgyblion.  Adfyfyriwch yn feirniadol ar ei botensial i sicrhau cynnydd disgyblion a’r heriau posib all ymddangos.
Targedau
	Gwella eich sgiliau cyfeirnodi- gan gydymffurfio â chanllawiau cyfeirnodi y brifysgol.

	Defnyddio mwy o ferfau cryno.

	Cefnogi pob sylwad yn y gwaith gyda llenyddiaeth.




Cyflwyniad
Merch saith mlwydd oed yw Rosie Jones a oedd yn byw yn Lloegr cyn symud i Gymru gyda’i theulu yn yr Haf. Ers mis Medi mae Rosie wedi cychwyn mewn ysgol Gymraeg ym mlwyddyn tri. Mae’n byw mewn cartref di-Gymraeg gyda’i rhieni a’i Nain a’i Thaid. Nid oedd Rosie wedi clywed yr iaith Gymraeg cyn symud i Gymru, ond roedd hi’n hyderus iawn yn sgwrsio mewn Saesneg. Ers iddi symud i’r ysgol, mae Rosie wedi cwblhau chwech wythnos yn y ‘Ganolfan Newydd-ddyfodiad Môn’ gan ddatblygu ei iaith er mwyn gallu ei ddefnyddio yn hyderus, ar lafar gyda’i chyd- ddisgyblion ac yn ysgrifenedig. Gan gwblhau y broses o ddysgu yr iaith yn y ganolfan, mae modd iddi yna ehangu ar ei Chymraeg pan yn nôl yn yr ysgol. Esbonwyd gan Tracey a Morrow (2012) bod y mwyaf mae unigolyn yn datblygu ei dealltwriaeth ar bwnc/ testun, yr hawsa y bydd dysgu gwybodaeth ar y pwnc/ testun canlynol. Mae modd rhoi y ddamcaniaeth hon ar waith gan byddai Rosie wedi derbyn gwersi Cymraeg yn barod, a felly bydd modd iddi ehangu ymhellach ar ei sgiliau Cymraeg. Bellach, mae Rosie yn gallu cyfarch eraill yn y Gymraeg yn hyderus, ac yn gallu darllen a deall rhai brawddegau syml. Gan fod Rosie yn ferch ifanc, esbonwyd mewn ymchwil bod dysgu ail iaith o oedran ifanc yn ei wneud yn haws iddynt  na pe byddent yn hŷn.(Lenneberg, 1967). Darganfyddwyd gan Coppieters (1987), Scovel (1988), Johnson & Newport (1989), y cynharaf mae’r plentyn yn dysgu ail iaith, y gorau y bydd yn cael gafael a deall yr iaith.Gan ystyried y gwybodaeth hyn, a’i lefel yn yr iaith Gymraeg hyd yma, credaf mai ymyrraeth a fyddai o fudd i Rosie yw ‘Y Clwb Cymraeg’ fyddai yn cael ei redeg yn yr ysgol. Bydd y clwb hwn yn gyfle iddi ddatblygu ei sgiliau llafar,darllen a ysgrifenedig ymhellach. 

Yn ystod fy aseiniad byddaf yn cyfeirio at pam fy mod yn credu mai dyma fyddai yr ymyrraeth orau i Rosie a sut fyddai hyn yn helpu ei datblygiad. Byddaf hefyd yn mynd ati i drafod sut mae modd targedu yr ymyrraeth hyn yn effeithiol gan sicrhau bod llwyddiant o fewn datblygiad Rosie. Yn drydydd, byddaf yn cyfeirio at beth fydd yr ysgol yn gallu ei wneud i’w helpu, gan gynnwys adnoddau a fyddai’n gallu eu defnyddio adref gyda’i rhieni.
Y prif reswm yn fy marn i mai dyma’r ymyrraeth a fyddai o fudd mwyaf i Rosie yw bod datblygiad llythrennedd yn eang iawn gan bod modd datblygu sawl elfen. Mae modd datblygu sawl sgil yn yr ymyrraeth hon, megis: iaith ysgrifenedig, iaith lafar a  sgiliau darllen. Yn bennaf, credaf bod yr ymyrraeth hon yn bwysig gan bod datblygiad llythrennedd yn hanfodol ar gyfer datblygiad plentyn. Gellir ddiffinio pwysigrwydd datblygiad llythrennedd drwy gyfeirio at y ffaith ei fod yn rhoi’r gallu i’r plentyn ddeall a chyfathrebu gyda eraill o’u cwmpas (Tsao, 2008).  Gan ystyried nad yw Rosie wedi clywed yr iaith Gymraeg o’r blaen, bydd llawer o fanteision o ddysgu ail iaith. Esbonwyd fod dysgu ail iaith yn gyflawniad gymdeithasol sy’n cael ei wneud drwy ryngweithio yn gymdeithasol (Firth & Wagner, 2007). Gall y ddamcaniaeth hon gefnogi pwrpas un o fy sesiynau yn y Clwb Cymraeg, gan ganolbwyntio ar lafar yn unig. Drwy annog y plant i drafod a sgwrsio gyda’i gilydd yn y Gymraeg, mae modd iddynt ddysgu a datblygu gyda’i gilydd.

Er mwyn i Rosie ddatblygu, bydd rhaid canolbwyntio i ddechrau ar yr iaith lafar fel fod hyder y ferch yn datblygu. Wrth glywed ac efelychu iaith lafar bydd ei geirfa yn datblygu ac yn sgil hyn ei dealltwriaeth o’r iaith. Wrth ddod i adnabod a defnyddio geirfa newydd bydd yn yn galluogi Rosie i ddeall a chyfrannu llawer mwy ar lafar. Gellir gwneud hyn drwy wrando ar eraill yn siarad, gwrando ar raglenni ac hyd yn oed drwy ganu caneuon syml. Mae’n bwysig fod Rosie yn clywed ac yn ymarfer yr iaith yn ddyddiol er mwyn datblygu ar yr hyn mae wedi ei ddysgu yn barod yn y Ganolfan Newydd Ddyfodiad. 
Mae pedwar damcaniaeth  sy’n esbonio sut mae datblygiad llafar yn gweithio sef; ymddygiadol, cynhenidydd, semantig gwybyddol, a pragmataidd cymdeithasol. Caiff datblygiad iaith ei wneud gan gynnwys iaith mynegianol a’r iaith maent yn ei glywed (Owens, 2012). Gan ganolbwyntio ar y ddamcaniaeth gynhenidydd yn unig, dywedir bod yr iaith ar eirfa a  glywir gan berson yn  cael eu pigo fyny ganddynt.Hynny yw, mae plentyn sydd yn y broses o ddysgu iaith yn derbyn ei geirfa gan yr unigolion sydd o’u cwmpas (Hulit, Howard, & Fahey, 2011).

Trafodir fod amgylchedd y plentyn yn effeithio ar ddatblygiad llafar y plentyn. Gellir cysylltu y pwynt yma gyda’r ddamcaniaeth ymddygiadol a gafodd ei drafod gan Skinner (1957). Trafodwyd gan Skinner bod yr elfen ymddygiadol yn trafod dylanwad amgylcheddol. Gan gyfeirio y ddamcaniaeth yma at ‘Y Clwb Cymraeg’, mae modd  sicrhau fod amgylchedd hwyliog a chefnogol i bob plentyn yn y clwb,lle mae yr iaith lafar a gyflwynir i’r disgyblion yn iaith o safon uchel ac felly yn sicr o elwa y disgyblion. (Ambridge & Lieven, 2011).

Yn ail ac yn plethu gyda’r iaith lafar mae gwaith ysgrifenedig. Credaf bod modd targedu datblygiad llythrennedd Rosie mewn sawl ffordd. Gan ganolbwyntio ar ddatblygiad llythrennedd yr unigolyn, cafodd ymchwil ei wneud sy’n amgrymu bod plant yn gwneud cynnydd yn eu datblygiad gan ddarllen a dadansoddi y geiriau hyn sy’n ymddangos mewn llyfr/ cyd-destun (Ehri, 1995; Frith, 1985; Chall, 1983). Wrth gynnal sesiynau un i un gyda cynorthwyydd neu athrawes, byddai modd i Rosie ddadansoddi beth mae’n ddarllen, gan ystyried a yw’n ymwybodol o beth yw ystyr y testun mae yn ei drafod. Darganfyddwyd mewn ymchwil nad yw darllen ar ben eu hunain yn helpu datblygiad llythrennedd plentyn (Phillips et al., 2008). Rhaid sicrhau bod ymgylmaid rhieni yn cael ei wneud er mwyn i sgiliau canolbwyntio ddatblygu.(Robert, Jurgens, & Burchinal, M., 2005). Gan wneud hyn yn aml byddai Rosie yn datblygu ei sgil o adnabod geirfa Cymraeg yn syth (Samuels, 1985). Disgrifiai Frith (1985) fod y datblygiad yma yn cael ei wneud mewn tair cam sef; deunyddiau gweledol (logograffig),  dull a, b, c, ac orthograffig. Yn fras, diffiniad deunyddiau gweledol yw defnyddio adnoddau gweledol/ graffig i ddarllen. Dull a, b, c yw defnyddio  graffem-ffonem i adnabod a prosesu geiriau, ac mae orthograffig  yn cyfeirio at y defnyddio o batrwm mewn sillafu. Gan ganolbwyntio ar y dair cam yma, bydd Rosie yn elwa o wneud pob un ohonynt ond gan fod pawb yn wahanol,mae’n bur debyg  y byddai Rosie yn gweld fod un o’r dulliau yn fwy effeithiol iddi. 
Ar gychwyn cynnal y Clwb Cymraeg, credaf y byddai orau cynnig sesiynau un i un i Rosie. Byddai hyn yn sicrhau ei bod yn derbyn y sylw sydd ei angen, gan weithio drwy wahanol weithgareddau gyda’r athrawes. Gan ganolbwyntio ar beth mae’r cwricwlwm yn ei gynnig ar gyfer Cymraeg ail iaith mae sawl elfen i’w dargedu. Bydd cyfle i Rosie ddatblygu ei sgiliau gan gyfathrebu yn y Gymraeg gan ddefnyddio y sgiliau llafaredd, darllen, ysgrifennu, a chyfathrebu ehangach (Llywodraeth Cymru, 2015). Esboniai  James Paul Gee (1989) bod llythrennedd yn fwy na geiriau a synau, felly mae angen ei ymrannu. 

Sut mae plant yn datblygu ei sgiliau llythrennedd yn y Cyfnod Allweddol 2?
Felly yn gyntaf, gan nad yw Rosie wedi clywed yr iaith Gymraeg o’r blaen, rhaid ystyried beth yw’r cam cyntaf er mwyn targedu y datblygiad hyn yn effeithiol. Mae modd cynnig rhalgen ‘Canolfan Newydd-ddyfodiad Môn’, sy’n darparu gwersi Cymraeg am-ddim i ddisgyblion. Byddai cyfle i Rosie fynychu y ganolfan am chwech wythnos a chael ei ymdrochi yn yr iaith.Yma byddai yn clywed yr iaith drwy gydol y dydd gan ddatblygu geirfa ac ymadroddion newydd.Byddent hefyd yn cychwyn ar y dasg o adnabod llythrennau a geiriau,fydd yn ei harwain i ddarllen testunau syml  a hefyd i ddechrau ysgrifennu rhai geiriau a brawddegau.
 Esbonwyd gan y damcaniaethwyr Morford a Mayberry (2000) bod unigolion sy’n dysgu ieithoedd yn eu blynyddoedd cynnar yn perfformio yn well nag unigolion sydd yn hŷn yn ceisio dysgu yr iaith.Mae modd o ymarfer y ddamcaniaeth hon gan gymharu lefel datblygiad Rosie ar gychwyn y Clwb Cymraeg, gyda’i lefel datblygiad ar ôl tymor o dderbyn sesiynau yn y clwb.
Gan ganolbwyntio ar sut mae modd datblygu llythrennedd Rosie yn y dosbarth, gellir defnyddio deg uned gwahanol sef;
1. Addysgu ysgrifennu.
2. Ysgogiadau ar gyfer ysgrifennu: gweithgareddau, cyd-destun a modelau.
3. Ysgrifennu ar y cyd ,ysgrifennu dan arweiniad.
4. Cyfansoddi testun.
5. Ysgrifennu mewn gwahanol ffurfiau ar gyfer gwahanol gynulleidfaoedd a dibenion.
6. Edrych ar ramadeg.
7. Mwy o ramadeg: gwaith fel brawddegau.
8. Gwaith lefel geiriau: sillafu a geirfa.
9. Technegau ysgrifennu: ysgrifennu i greu effaith.
10. Asesu gwaith ysgrifennu.
(Llywodraeth Cymru, 2010)
Mae modd defnyddio yr unedau uchod yn unigol neu gyda’i gilydd. Credaf byddai o fudd i Rosie ganolbwyntio ar un uned yr wythnos gan sicrhau ei bod wedi ei ddeall yn gywir. Byddai modd defynddio un uned y sesiwn yn y Clwb Cymraeg, gan byddai hyn yn gyfle hefyd i blant iaith Gymraeg gyntaf adolygu yr hyn maent wedi ei wneud yn flaenorol.

Sut mae plant yn y Cyfnod Allweddol 2 yn datblygu ei llythrennedd o fewn dysgu?
Gan ganolbwyntio ar sut mae plant yn y Cyfnod Allweddol 2 yn dysgu a datblygu rhaid ystyried dilyniant a disgwyliadau’r cwricwlwm. Drwy ystyried y dilyniant a disgwyliadau’r cwricwlwm presennol, gall ei gymharu â’r cwricwlwm newydd yn 2022. Mae modd o weld sut byddai hyn yn effeithio ar ddysgu a datblygiad y plant, ac oes fydd hyn yr cwricwlwm newydd yn cael effaith bositif ar ei datblygiad.
Gan ddadansoddi y Rhaglen Astudio Cyfnod Allweddol 2 Cymraeg presennol, mae modd gweld sut mae’r cwricwlwm o fudd i’r plant. Gall ddatblygu ei llafaredd gan weithio fel unigol, mewn pâr neu mewn grwpiau (Llywodraeth Cymru, 2016). Gan ymarfer hyn yn y dosbarth, byddai modd i Rosie ddod i arfer sgwrsio yr iaith a’i chlywed. Gan gymharu gyda’r cwricwlwm newydd, gellir dweud  hefyd y rhoddir pwyslais mawr ar roi cyfle i blant fynegi ei hunain ym mhob pwnc trawsgwricwlaidd.

Sut mae modd rhoi yr ymyrraeth hon ar waith?
Gan ganolbwyntio ar Rosie fel unigolyn, rhaid ystyried sawl elfen o’i datblygiad a sut mae modd datblygu ei llythrennedd ymhellach. Mae posib canolbwyntio ar dair elfen, sef yr ysgol, ei rhieni ac asiantaethau allanol. Mae’n bwysig fod Rosie yn datblygu ei sgiliau llythrennedd mewn sawl ffordd gan bod iaith yn hanfodol pan yn cymdeithasu gyda phobl o’i chwmpas (Halliday, 2004; Manny, 2002; Massey, 2012). Gall ei ddatblygu drwy wrando ar storïau yn cael eu darllen yn uchel, gan byddai hyn yn dechneg o ddysgu iaith, darllen a ysgrifennu (Katims, 1994; Dennis, Lynch, & Stockall, 2012). Mae cyfle i Rosie weithio ar amrywiaeth o weithgareddau gwahanol a fyddai o fudd iddi. Yn debyg i ddamcaniaeth Frith, a drafodwyd cynt, cyfeiriai Ehri (1995) datblygiad tebyg o ddarllen gan drafod pedwar cam sef; cyn-wyddor, yn nhrefn yr wyddor, yn nhrefn yr wyddor lawn ac yn nhrefn yr wyddor gyfnerthedig. Gan ddadansoddi y cysylltiadadau rhwng y  ddwy ddamcaniaeth rhaid canolbwyntio ar y cam ‘trefn y wyddor’. Defnyddiai  plant y cam yma gan nad ydynt yn gallu gwneud y cysylltiadau o fewn geiriau. Fel arfer, maent yn dibynu ar nodweddion gweledol, mae hyn yn cyfateb â ddamcaniaeth Frith (1985) sy’n ymwneud â’r deunydd gweledol. 
Damcaniaethwraig sydd hefyd yn canolbwyntio ar ddatblygiad darllen y plentyn yw Adams (1990). Cyfeiriai hefyd at ddeunydd gweledol, gan esbonio fod y plentyn yn prosesu pob llythyren a gair maent yn ei ddarllen.

Dadansoddiad SWOT- Clwb Cymraeg
Er mwyn sicrhau bod yr ymyrraeth yn llwyddiannus ac yn effeithiol, rhaid ei ddadansoddi mewn manylder gan sicrhau bod popeth yn cael ei ystyried. Gan ddefnyddio dadansoddiad SWOT mae modd o werthuso yr ymyrraeth a osgoi unrhyw fygythiad allai ddigwydd (Thompson et al., 2007). Pan yn defnyddio dadansoddiad SWOT, rhaid ystyried y pedwar elfen isod, sef;
1. Cryfderau
2. Gwendidau
3. Cyfleoedd
4. Bygythiadau
Gan ystyried y pedwar elfen uchod, mae modd mesur yr ymyrraeth yn effeithiol (Martilla & James, 1977; Matzler et al., 2003; Levenburg & Magal, 2005).
Cryfderau
I ddechrau rhaid ystyried cryfderau yr ymyrraeth yma, gan ganolbwyntio ar beth fydd y disgyblion yn elwa. Wrth ganolbwyntio ar Rosie, credaf y byddai y sesiynau yn Y Clwb Cymraeg  o fudd iddi gan y byddai ei iaith yn cael ei ddatblygu.  Yn ychwanegol, byddai modd o barhau y clwb ar ôl ysgol gan wahodd rhieni/ gwracheidwaid i ymuno a’i plant. Efallai bod nifer o rieni yr ysgol mewn sefyllfa tebyg i rieni Rosie ac nid ydynt yn deall yr iaith. Gan eu cynnwys yn y sesiynau byddai hyn hefyd yn helpu hwy i ddatblygu ei iaith, a byddai hyn yn rhoi y cyfle iddynt helpu eu plant gyda gwaith adref.
Gwendidau
Un gwendid a fyddai efallai yn codi yn ystod yr ymyrraeth yw ni fyddai digon o staff ar gael i helpu. Pe byddai cyfle i enhangu ar nifer y disgyblion a fyddai yn gallu mynychu y Clwb Cymraeg yna byddai angen ystyried y nifer o staff fyddai ei angen i’w redeg yn llwyddiannus. I ddechrau, gan mai sesiynau un i un sydd yn cael eu cynnal i Rosie ni fyddai rhaid pryderu.
 Yn ail, mae darparu lleoliad i’w ddefnyddio yn wendid tymor byr, gan ei fod yn anodd ei gynnal o dan yr  amgylchiadau presennol (COVID-19). Nid yw’n bosib gwahodd y rhieni/ gwracheidwaid i mewn i’r ysgol.
Cyfleoedd
Bydd cynnal y Clwb Cymraeg yn darparu sawl cylfe i’r disgyblion ac i’r ysgol. Mae modd rhoi cyfle i Rosie ddatblygu ei Chymraeg ymhellach gan dderbyn sesiynau un i un, ac rhai â’i chyd-ddisgyblion. Gan gynnwys ei rhieni hefyd yn ran o’r clwb, mae modd arwain rhieni Rosie ar y llwybr cywir, er mwyn sicrhau eu bod yn ei helpu mewn ffordd effeithiol. Profwyd gan Olsen (2010) bod ymchwilwyr â tystiolaeth bod ymglymiad rhieni yn cael effaith positif ar addysg a datblygiad ei plentyn (Eccles & Harold, 1993; Illinois State Board of Education, 1993). 
Bygythiadau
Un bygythiad a fyddai efallai yn gallu codi yw na fyddai y rhieni yn gallu mynychu y Clwb oherwydd eu bod yn gweithio. Er bod y clwb yn bennaf ar gyfer y disgyblion, byddai y rhieni hefyd yn gallu elwa ohonynt. Mewn ymchwil a gafodd ei gynnal gan Mapp K. & Henderson, A (2002), mae plant eisiau i’w rhieni gymryd rôl gweithredol yn eu addysg a felly os nad ydynt yn gallu mynychu, gall hyn fod yn wendid i addysg eu plentyn.
Yn ail, bydd amser yn chwarae rhan pwysig yn yr ymyrraeth gan bod rhaid sicrhau bod Rosie yn derbyn cymorth ac addysg effeithiol. Yn ychwanegol, pe byddai ei rhieni hefyd yn mynychu’r clwb, rhaid ystyried eu bod nhw hefyd yn derbyn cymorth effeithiol er mwyn helpu eu plentyn, felly mae angen rheoli amser. Gellir disgrifio diffiniad rheoli amser fel gweithred o drefnu eich amserlen mewn ffordd a fyddai’n sicrhau llwyddiant yn y nodau ac amcanion (Chen, 2011). 

Damcaniaeth a fyddai’n help i Rosie yn yr ysgol yw’r Damcaniaeth Datblygiad Gwybyddol a gafodd ei gynnig gan Marsh et al. (1981). Caiff y ddamcaniaeth yma ei rhannu’n bedwar cam. Gan nad yw Rosie yn gyfarwydd gyda’r iaith gellir rhoi y ddamcaniaeth yma ar waith er mwyn helpu ei datblygiad. Pan yn dysgu’r iaith mae’n bosib y byddai Rosie yn deall rhai geiriau yn unig, sef y cam cyntaf; dyfalu ieithyddol. Mae’r ail gam yn ymwneud â dysgu ar y cof. Bydd Rosie yn adnbaod rhai geiriau gan gofio y geirfa maent wedi dysgu eisoes. Y trydydd cam yw dilyniannol dadgodio.

Pam bod yr ymyrraeth hon yn bwysig o fewn datblygiad plentyn?
 Prif nod yr aseiniad  yw canolbwyntio ar ddatblygu llythrennedd ac iaith Rosie. Mae modd gwneud hyn gan ddarparu cymorth yn yr ysgol, yn ogystal a chymorth i’r cartref ynglŷn â sut y gallent ei helpu er nad ydynt yn gallu siarad yr iaith. Felly gan ystyried pam bod datblygiad llythrennedd yn bwysig o fewn datblygiad plentyn, yn bennaf rhaid ystyried ei sgiliau llafar a sgiliau ysgrifenndig. Rhaid sicrhau bod datblygiad llythrennedd y plentyn yn cael ei ddatblygu yn llwyddiannus gan y byddent yn defnyddio y sgiliau hyn drwy gydol ei bywyd. Mae oedolion yn chwarae rhan fawr yn y datblygiad gan fodelu y defnydd o’r iaith, a chynorthwyo y plentyn pan yn ceisio ei ddefnyddio (Goodman, 2001). Fel yr esbonwyd gan Kucer (2009) pan mae plant yn cychwyn siarad, bydd y rhiant/ gwarcheidwad yn ceisio eu cywiro er mwyn sicrhau ei bod yn dysgu yr eirfa yn gywir, ond gan nad yw rhieni Rosie yn siarad Cymraeg byddai ei cynnwys yn yr ymyrraeth o fudd iddynt gan byddent yn dysgu gyda Rosie. Gan nad yw Rosie a’i theulu yn gallu siarad Cymraeg, rhaid ei chefnogi yn yr ysgol ac yn yr cartref. 


Beth fyddai yn helpu datblygiad Rosie yn y dosbarth?
Gan ystyried fod Rosie yn mlwyddyn 3, hynny yw; Cyfnod Allweddol 2, mae modd targedu y lefel hyn gan ddefnyddio adroddiad â chyfarwyddiadau o’r ddogfen ‘Education Endowment Foundation (2017)’. Canolbwyntiai yr adroddiad hwn ar sut mae modd datblygu llythrennedd y disgyblion yng Ngyfnod Allweddol 2, a felly fyddai modd o’i ddefnyddio er mwyn gwerthuso pa  lefel mae Rosie wedi llwyddo i’w gyrraedd erbyn hyn. Un rhaglen a fyddai o fudd i Rosie er mwyn ei helpu i ddatblygu ei sgiliau llythrennedd yw ‘The National Early Literacy Panel’. Cafodd ei greu yn 2002 er mwyn creu ymchwil ar ddatblygiad llythrennedd plant yn y blynyddoedd cynnar. Pwrpas y panel yma yw i gyfrannu at benderfyniadau polisi addysgiadol, ac yr effaith mae’n cael ar ddatblygiad llythrennedd a darganfod sut mae modd i athrawon a theuluoedd gefnogi plant ifanc yn ei datblygiad.
Darganfyddwyd gan yr ‘National Institute of Child Health and Development (NICHD’ fod pump adran angen eu targedu er mwyn cyflawni sgiliau darllen effeithiol sef; ymwybyddiaeth ffonemig, ffoneg, rhuglder, geirfa a dealltwriaeth (NICHD, 2000). Er mwyn sicrhau bod y plentyn yn llwyddo yn ei datblygiad rhaid cyflawni pob adran.
Un sgil a fyddai modd i Rosie ei wneud yn annibynnol er mwyn datblygu ei iaith Gymraeg yw gwrando. Drwy wrando ar y plant a’r athrawon yn siarad yr iaith mae modd iddi ddatblygu ei iaith, fel y darganfyddir gan Tsao (2008), mae plant yn datblygu eu sgiliau llythrennedd gan wrando ar yr iaith sydd yn cael ei sgwrsio o’u cwmpas. Damcaniaethwr a fyddai’n cytuno gyda ymchwil Tsao yw Lev Vygotsky. Esboniai Vygotsky bod plant yn datblygu sgiliau iaith ac yn ennill cysyniadau newydd pan y darllenir iddynt yn y dosbarth. Esboniai ymchwil Saracho (2009), Meek (1991), a Health (1983), fod y plant yn datblygu ei sgiliau llythrennedd drwy glywed storïau yn cael ei darllen iddynt. Felly mae modd i’r athro/ athrawes neu cynorthwyydd eu helpu.

Beth fyddai yn helpu datblygiad Rosie adref? 
Daragnfyddwyd gan ddamcaniaethwyr bod cysylltiad rhwng datblygiad llythrennedd plant gyda’r gefnogaeth maent yn ei gael gan rieni (Strickland, 2004). Mae ymglymiad rhieni yn hanfodol o fewn cefnogi datblygiad llythrennedd ei plentyn (Aronson, 1996).  Gellir ystyried mai y rhiant yw athro/ athrawes cyntaf  plentyn ac felly mae ei rôl o fewn addysg ei plentyn yn hanfodol (Weigel, Martin, & Bennett, 2006).
Gall sirchau cefnogaeth llythrennedd gan rhyngweithio a chwblhau gweithgareddau gyda rhiant/ gwarcheidwad. Mae’n hynod o bwysig bod rheini Rosie yn dangos diddordeb mewn dysgu yr iaith Gymraeg gan bydd hyn yn effeithio ar ymdrech Rosie i’w ddysgu. Darganfyddwyd gan Snow, Barnes, Chandler, Goodman a Hemphill (1991) bod y rhieni sydd yn ymarfer eu sgiliau llythrennedd adref, ac yn cynnwys eu plant yn y gweithgareddau hyn yn paratoi eu plant ar gyfer yr ysgol. Gan geisio cynghori rhieni Rosie ar beth sydd ar gael ar lein i’w helpu, byddai’n cyflymu y broses o ddysgu’r iaith iddi, ac yn ei wneud yn haws. Fel esbonwyd gan Hart & Risley (1995), mae popeth mae rheini yn ei wneud i gefnogi eu plentyn yn effeithio ar ddatblygiad iaith a llythrennedd. Esbonwyd gan Gonzales, Moll, & Amanti (2005) bod cyfraniad teulu tuag at addysg y plentyn wir yn effeithio ei datblygiad.

Yn bennaf, mae nifer o adnoddau ar gael ar lein a fyddai’n helpu Rosie adref, megis; Yr Urdd, BBC, Twinkl. Gan gyflwyno yr adnoddau hyn i’w rhieni, gan eu hyfforddi ar sut i’w defnyddio yn effeithiol, a felly mae modd iddynt gymryd rhan yn addysg Rosie er nid ydynt yn deall yr iaith. Trafodai Vygotsky (1978) bod rhieni/ gwarchweidwaid yn ran mawr o ddatblygiad gwybyddol eu plentyn, a felly mae’n holl bwysig eu bod yn darparu cymorth a chefnogaeth effeithiol. Un techneg a fyddai’n helpu Rosie i ddatblygu ei llythrennedd adref yw darllen. Gan ymarfer adnabod geirfa Cymraeg, mae modd i Rosie lwyddo i ddatblygu ei sgiliau. Gan geisio defnyddio ac ymarfer yr iaith ar lafar, a cheisio annog Rosie i ateb yn y Gymraeg, byddai’n rhoi cyfle iddi ddod i arfer ei sgwrsio. Yn ychwanegol, byddai Rosie yn arfer adnabod y geirfa yn weledol (Timothy Shanahan, 2015).

[bookmark: _GoBack]Casgliad 
Wrth ddod i gasgliad ar fy ymyrraeth, credaf y byddai modd o’i gyflawni yn llwyddiannus yn yr ysgol, gan sicrhau ei fod yn targedu datblygiad llythrennedd Rosie mewn sawl ffordd. Er yn bennaf mae’r clwb Cymraeg ar gyfer datblygiad Rosie, mae’n gyfle i gyflwyno yr ymyrraeth yma ar draws yr ysgol gyfan gan ddatblygu sgiliau llafar pob plentyn. Felly mae modd o ddatblygu ac ehangu yr ymyrraeth ymhellach.

I gychwyn, credaf y byddai’n well canolbwyntio ar blwyddyn 3, sef dosbarth Rosie, yn unig. Gan ei gyflwyno fesul blwyddyn byddai hyn yn sicrhau bod yr athrawon/ cynorthwywyr yn cael cyfle i baratoi. Gan ganolbwyntio ar ddosbarth Rosie yn unig i gychwyn, gellir gweld beth sy’n gweithio orau a beth fyddai angen ei wella. Yn ychwanegol, mae modd rhoi y dadansoddiad SWOT ar waith, a gwerthuso unrhyw elfen ychwanegol o’r ymyrraeth. 
Yn y pen draw byddai cynnwys rhieni yn rhan o’r Clwb Cymraeg yn fanteisiol gan eu bod yn cael effaith positif ar datblygiad y plant. (Hoover-Dempsey & Sandler, 1995).
Ar ôl cynnwys y rhieni yn y cynllun ac cyn ei ehangu i ddosbarthiadau eraill gellir anfon holiadur i weld beth  yw barn y rhieni o’r hyn sydd  wedi gweithio a beth maent hwy yn ei weld yw’r diffygion.Byddai hyn wedyn yn dargedau er mwyn gwneud y  clwb lwyddo ymhellach. 

